Diari Oficial de la Generalitat Valenciana


Sumari del DOGV 2707, del 12-03-1996 (1996/837654)

RESOLUCIÓ de 14 de febrer de 1996, de conseller d'Obres Públiques, Urbanisme i Transports per la qual aprova definitivament la modificació puntual en la Unitat d'Actuació núm. 17 del Pla General d'Ordenació Urbana del Campello.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2707

Data del DOGV
:   12-03-1996

Secció del DOGV
:   ALTRES DISPOSICIONS

Número del document
:   1996/837654


Data del document
:   14-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de febrer de 1996, de conseller d'Obres Públiques, Urbanisme i Transports per la qual aprova definitivament la modificació puntual en la Unitat d'Actuació núm. 17 del Pla General d'Ordenació Urbana del Campello.   
Vist l'expedient relatiu al projecte de modificació puntual en la unitat d'actuació número 17 del Pla General d'Ordenació Urbana del Campello (Alacant), i segons aquests  
Antecedents de fet  
Primer  
L'Ajuntament del Campello, en la sessió plenària del 26 d'octubre de 1995, va acordar-ne l'aprovació provisional, després de complir el tràmit d'exposició pública, amb anuncis apareguts en el Diari Oficial de la Generalitat Valenciana de l'11 de maig de 1995, i en un dels diaris de més difusió provincial, el dia 20 de març de 1995. En el període d'informació pública no es va presentar cap al·legació.  
   
Segon  
La documentació està integrada per una memòria informativa i justificativa, plànols d'informació i d'ordenació. Així mateix, hi ha en l'expedient informes favorables de la Direcció General de Costes del Ministeri d'Obres Públiques, Transports i Medi Ambient, del 16 de febrer de 1995; de la Confederació Hidrogràfica del Xúquer, del 16 de juny de 1995, i de la Divisió de Carreteres de la Conselleria d'Obres Públiques, Urbanisme i Transports, del 4 de gener de 1996.  
Tercer  
La Comissió Territorial d'Urbanisme d'Alacant, reunida en la sessió del 2 de febrer de 1996, va acordar emetre un informe favorable sobre l'aprovació definitiva del present expedient.  
Fonaments de dret  
Primer  
Respecte del procediment, en aquest cas, s'han seguit les prescripcions legalment establides per a les modificacions de plans generals d'aquesta classe, que estan constituïdes pels articles 38 i 39, per remissió del 55, de la Llei 6/1994, reguladora de l'Activitat Urbanística. Així mateix, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a finalitat l'esmena d'un error gràfic d'un vial que figura en el pla parcial Verge de la Mercé (aprovat el 5 de juliol de 1968) i que no apareix dibuixat en la vigent revisió del Pla General d'Ordenació Urbana del Campello del 30 de juliol de 1986. Sorgeix a iniciativa de la promotora propietària de la parcel·la número 14 de la ciutat residencial la Mercé, que accedeix a la seua parcel·la, igual que els propietaris de les parcel·les que hi confronten números 15 i 16, a través d'una derivació en cul de sac del viari principal de la urbanització, que recollia el pla parcial aprovat. Aqueixa derivació no figura en els plànols de l'esmentada revisió del pla general, amb la qual cosa les parcel·les, en quedar-se interiors, no tenen la condició de solar.  
Tercer  
D'acord amb l'article 40.2 de la Llei 6/1994, reguladora de l'Activitat Urbanística, no s'aprecien objeccions ni impediments urbanístics legals que entrebanquen l'aprovació definitiva de la present modificació de la revisió del Pla General d'Ordenació Urbana del Campello.  
Quart  
El conseller d'Obres Públiques, Urbanisme i Transports és competent per a l'aprovació definitiva de l'expedient, en virtut del que estableix l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual en la unitat d'actuació número 17 del Pla General d'Ordenació Urbana del Campello.  
Aquesta resolució entra en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició del recurs caldrà que el recurrent prèviament ho comunique a aquest òrgan. Tot això, de conformitat amb els articles 57.2.f i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú. Tot això sense perjudici de poder presentar qualsevol altre recurs que es considere oportú.  
València, 14 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.